Putkaste (Hiiumaa)

Putkaste on küla Hiiu maakonnas Hiiumaa vallas Käinast kirdes. Enne Eesti omavalitsuste haldusreformi 2017. aastal kuulus küla Käina valda. Putkaste on pindalalt Käina osavallas väiksuselt teine küla Mäeküla järel.

Putkastest põhjas asub Villemi, läänes Allika, edelas Mäeküla küla ja Käina alevik, lõunas Laheküla ning idas Kogri küla.

Nimi 
Soome keeleteadlane Heikki Ojansuu pakkus kohanime lähtekohaks soome talunime Putko, mis tuletub tegusõnast 'putkama'. Ralf Saxén pakkus kohanime lähtekohaks vanarootsikeelset isikunime Bodhger või Bodge. Marja Kallasmaa pakkus ka võimalust, et kohanimi lähtub samanimelisest kohast Läänemaal.. Kohanime on 1606 mainitud kujul Putkas.

Elanike arv

Ajalugu

Putkaste küla on varasemas ajaloos mainitud kui Saulepi küla. Putkastes asus üks vanematest eramõisatest Hiiumaal, mida on mainitud 1529 Saulepi mõisana. 1944 moodustati mõisa baasil sovhoos, mis 1977 muudeti sovhoostehnikumiks.

1920.-ndatel moodustati Putkaste mõisa likvideerimisel asundus, mis 1977–1997 kuulus Käina koosseisu.

Taristu 
Putkaste piirneb lõunas Suuremõisa–Käina–Emmaste maanteega ja edelas Kärdla–Käina maanteega. Külas asub bussipeatus. Küla keskel paikneb teedevõrgustik, kus asuvad elumajad.

Kultuur 
Putkaste mõisas loodi 1858 külakool ja 1934–1938 tegutses põllutöökool. Putkastes tegutseb külaselts, Samaaria kasutatud rõivaste ja mööbli pood ning vanurite hooldekodu. Külast oli pärit kuulitõukaja Taavi Peetre.

Pilte

Viited

Hiiumaa valla külad